
 FORMDROPDOWN 

RUNDSKRIV NR. 05/07
HOVEDLØNNSKJØRING - TIMELISTER – DOKUMENTASJON OG NYE FRISTER FOR INNLEVERING
Dokumentasjon
Vi minner om at det ved innlevering av timer for arbeid ut over arbeidsplanen, skal være med følgende vedlegg:

- Kontrakt

- Kopi av arbeidsplan med bekreftelse på at den er oppfylt
Disse krav stilles av riksrevisjonen.

Innleveringsperiode

Vi har til lønn for april fått inn lønnskjema for oppdrag som skriver seg helt tilbake til august 2006. Dette er en uakseptabel praksis av flere grunner:

- Regnskapsresultatet blir feil og det vanskeliggjør også budsjettering

- Rapportering til offentlige myndigheter blir feil

- Det skaper uforutsigbare arbeidsforhold for de som arbeider med lønn og innebærer også i mange tilfeller ekstraarbeid, jfr. eksempelvis lønnsendringer som har vært i perioden. Vi har stramme tidsfrister å forholde oss til.
Vi presiserer nok en gang at timelister – også for overtid, skal innleveres en gang for hver kalendermåned. Lønn blir da utbetalt ca. 1,5 måned etter at oppdraget er utført. Timene kan også leveres før månedsskiftet dersom oppdraget er fullført før den tid. Da kan lønn utbetales påfølgende måned.
Frister – endring og presisering
Etter noen måneders drift ser vi oss nødt til å endre på frister for innlevering av bilag.

Timelister med mer må være innlevert (lagt i boksen for lønn- og reiseregninger) innen 15. i måneden. Etter at bilagene er kontrollert her, blir de sendt til attestasjonsansvarlige og disse må levere bilagene tilbake til ØP-kontoret innen 25. i måneden.
Vi kan ikke garantere at bilag som kommer inn etter fristen blir med på kommende lønnskjøring.

